钦定古今图书集成/理学汇编/学行典/第198卷 > 赵奎三
## 钦定古今图书集成/理学汇编/学行典/第198卷 > 赵奎三

按《吉安府志》：“赵奎三，安福人。嘉靖闲，草寇彭正猖獗，
抗杀官兵，所至莫敢与争锋。其父提义兵御贼，败绩，
被虏将杀之。奎三即奔入贼营，祈以身代，弗许。赎以
金，弗许。意气奋激，夺贼刀劫贼。贼怒，两杀之，焚其首
去。郡县官祭以文列上。部使者旌之，表其门曰‘烈孝’。
奎三之妻周氏，伤夫死非命，矢节不渝，独居五十馀”
年，盖一门烈士孝子，得节妇而三云。